Fiċ-Ċentru Miftuħ ta’ Ħal Far ilbieraħ saru 96 test ieħor li minnhom ma ħareġ ħadd pożittiv. Dan qalitu s-Supretendent tas-Saħħa f’konferenza tal-aħbarijiet li fiha qalet li s’issa saru 601 test li minnhom ħarġu 48 każ pożittiv. Kompliet tgħid li seba’ minn dawn li kienu pożittivi reġa’ sarilhom it-test u ħarġu negattivi. Għaldaqstant jistgħu joħorġu minn kwarantina. Spjegat li  r-residenti f’dan il-post inqasmu fi gruppi differenti li għandhom dati ta’ kwarantina differenti. Hemm grupp li jtemm il-kwarantina llum u grupp ieħor li jtemm dan il-perjodu għada.